Hmm … ti browser mo ket daan unayen.
Pabaroen tayo ti browsermo tapno maganasam iti napaspaspas, ken nataltalgen nga kapadasan ayan iti site.
Kayat a saoen ti panagpabaro iti Medicaid ket milyon-milyon kadagiti tattao ti mabalin a mapukawan kadagiti benepisio da
Naipakdaar: Hulio 12, 2022
Petsa ti kaudian a pannakapabaro: Oktubre 17, 2022
Ania ti panagpabaro iti Medicaid?
Uray no maawagan daytoy a panagpabaro ti Medicaid, panangamiris manen ti Medicaid wenno panangsertipikar manen iti Medicaid, agpapada laeng ti kayatna a saoen. Daytoy ket no dagiti tattao a mangal-ala kadagiti benepisio ti Medicaid ket kasapulan nga isertipikar manen, wenno pabaroen, ti masakupan da. Tapno maaramid daytoy, kasapulan da a paneknekan a masabat da latta dagiti makakualipika a kasapulan tapno maawat dagiti benepisio ti Medicaid iti estado da. Kadagiti kaaduan nga estado, dagiti benepisiaryo ti Medicaid ket kasapulan nga agpabaro kada tawen.
Alaem ti libre a giya iti doble a plano
Amin a masapul a maammoam maipapan kadagiti Doble a Plano kadagiti Nasingsingayan nga Kasapulan a napaminsan, nanam-ay a giya.
Insardeng ti COVID-19 ti kasapulan nga agpabaro para ti Medicaid
Nangaramid ti COVID-19 ti emerhensia iti publiko a salun-at. Kabayatan ti daytoy nga oras, ti kasapulan para kadagiti mangawat iti Medicaid nga agpabaro kada tawen ket nabiit a naisardeng. Ti pandemiko nga emerhensia iti salun-at ket naipabayag iti adu a daras manipud idi Enero 2020. Kas resultana, ti panangsertipikar manen iti Medicaid ket naisardeng para ti nasurok 2 a tawen ken ti numero ti rekord dagiti tattao ket adda itan iti Medicaid. Ti kinapudnona, asideg 81 a milyon a tattao ti nakapalista iti Medicaid kas iti Mayo 2022.1
Mangrugin to manen ti panangsertipikar iti Medicaid agapaman nga agleppas ti emerhensia iti publiko a salun-at
No agleppas ti emerhensia iti publiko a salun-at, dagiti mangawat ti Medicaid ket kasapulan nga agpabaro ti masakupan da iti Medicaid. Dagiti estado ket addaan iti inggana 12 a bulan tapno makompleto ti panangsertipikar manen. Ngem saan a nalaka nga aramiden daytoy. Gapu ta dagiti estado ket mabalin nga awanan iti aniaman a pannakiuman kadagiti nagpalista iti Medicaid para ti 2 inggana ti 3 a tawen. Isu nga adu a pagtataengan wenno impormasion ti pannakiuman ti mabalin a daanen. Dagiti mangaw-awat ti Medicaid a saan a mangsertipikar manen ket delikado iti pannakapukaw ti masakupan da iti Medicaid ken mabalin a mapukawan da ti masakupan ti seguro iti salun-at.
Ti kinaawan ti pannakasakop ti Medicaid ket mabalin nga aramidenna nga narigrigat ti panagala ti medikal nga taripato.
Milyon-milyon nga tattao ti mabalin nga maawanan ti pannakasakop ti Medicaid
Mapattapatta nga nasurok 15 nga milyon nga tattao nga ag-edad 65 ti mabalin nga maawanan kadagiti bukodda nga benipisyo ti Medicaid nu tiempo nga malpas ti emergency ti pangpubliko nga salun-at.2 Ti kinaawan ti pannakasakop ti Medicaid ket mabalin nga aramidenna nga narigrigat ti panagala ti medikal nga taripato. Mabalin metlang daytoy nga agresulta iti sobra nangina nga medical bill para kadagidyay awanan ti health insurance.
Ti masakupan iti Medicaid ket napateg para kadagiti tattao a dua’t pakaikarianna
Dagiti tattao a kualipikado para iti agpada a Medicare ken Medicaid ket maaw-awagan kas dual eligible. Dagiti Dual Special Needs Plans (D-SNPs) ket maysa a tipo ti Medicare Advantage a plano a mangipapaay kadagiti surok a benepisio a labes ti Original Medicare ken Medicaid*. Kasapulam a maaddaan ti masakupan iti Medicaid tapno makualipika iti D-SNP.
Ti pandemic nga emerhensia iti salun-at ket manamnama nga agleppas iti murdong ti 2022 wenno iti anyaman nga tiempo iti 2023. No mapasamak daytoy, kasapulan nga isertipikar manen dagiti miembro ti D-SNP ti masakupan da iti Medicaid. Dagiti miembro ti D-SNP a saanen a makualipika para ti Medicaid kadagiti estado da ket kasapulan a mangpili ti sabali a tipo ti plano iti Medicare. Para iti kabaroan nga impormasion maipanggep iti Medicaid recertification, maidawat ta makikatungtong ken iti bukodyu nga Medicaid Agency ti estado.
*Dagiti benepisio ken dagiti features ket agduduma depende iti plano/lugar. Agaplikar dagiti limitasion ken dagiti eksklusion.
1May 2022 Medicaid & CHIP Enrollment Data Highlights(na-access idi Agosto 29, 2022)
2.Why Millions on Medicaid Are at Risk of Losing Coverage in the Months Ahead, (KFF, February 14, 2022) (na-access idi Marso 1, 2022)
Kitaen dagiti plano ti UnitedHealthcare iti lugarmo
Mabalin ang agbaliw dagiti benepisio ti Dual-eligible wenno Medicaid a plano depende iti pagnanaedam. Agbirok segun iti ZIP code mo tapno masarakam ti kasayaatan a plano a makasabat kadagiti kasapulam para ti taripato iti salun-at.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn